બાળકોને રસી મુકાવવાનું ભૂલી જનારા લોકો માટે ટેકનોલોજીના ઉત્સાહી નાગેશે મોબાઇલ અપ્લિકેશન તૈયાર કરી. યુનિસેફના મતે ભારતમાં સૌથી વધુ એટલે કે 6.9 મિલિયન બાળકમાં રોગપ્રતિકારક શક્તિની ઊણપ છે, આ આંકડો પાકિસ્તાન અને ઇથોપિયાના આંકડા કરતાં પણ વધુ છે ત્યારે આ સમસ્યાના ઉકેલ માટે તેમણે એપ તૈયાર કરી. યુનિસેફના આંકડાઓ અનુસાર 5 વર્ષ સુધીનાં 30 ટકા બાળકો અટકાવી શકાય તેવી બીમારીને કારણે મૃત્યુ પામે છે. યુનિવર્સલ ઇમ્યુનાઇઝેશન પ્રોગ્રામ (UIP) હેઠળ ભારત સરકાર દ્વારા નિઃશુલ્ક રસી પૂરી પાડવામાં આવે છે, આમ છતાં ભારતમાં રોગપ્રતિકારક પ્રવૃત્તિ ધીમી થઈ રહી છે. આ અભિયાનમાં સમયસર રસીકરણ એ ખૂટતી કડી છે. ડિપ્થેરિયા, ટીટેનસ, ઉંટાટિયું અને ઓરી જેવી અટકાવી શકાય તેવી બીમારીઓ માટે ઇમ્યુનાઇઝેશન શિડ્યૂલ તૈયાર કરવાથી આ ચિંતાજનક આંકડામાં અસરકારક ઘટાડો થઈ શકે છે. ભારતના ગ્રામ્ય વિસ્તારની સાથેસાથે શહેર વિસ્તારમાં પણ આ સમસ્યા સર્જાયેલી હોવાથી નાગેશ અને શ્રીનિવાસે સમાજના બહોળા વર્ગને અસર કરે તેવું સમાધાન શોધવાની દિશામાં કામ શરૂ કર્યું. તેમણે ‘વીરિમાઇન્ડ’ની સ્થાપના કરી, જેમાં એક જ એસએમએસ દ્વારા માતા-પિતા અને પાલકોને ઇમ્યુનાઇઝેશન શિડ્યૂલ્સના નિયમિત પાલન માટે મદદ કરવામાં આવે છે.